Document ID: /roh_data/filtered/fineweb-2-filterrobots_roh.jsonl.gz/19049

La presidenta da la Confederaziun Simonetta Sommaruga e cusseglier federal Alain Berset han infurmà dumengia ils 18 d'october a Berna: Las impurtantas mesiras che valan a partir dals 19 d'october per l'entira Svizra:
Adina cura ch'i n'è betg pussibel da tegnair 1,5m distanza cusseglia l'Uffizi federal da sanadad da purtar ina mascra.
Ensemen cun ils chantuns e l'economia
Sco cussegliera federala Simonetta Sommaruga ha declerà, dovria uss questas reglas per quietar il stirim. Il Cussegl federal haja discutà ils novs pass ensemen cun ils chantuns e cun l'economia. E sin ina dumonda d'in schurnalist ha la cussegliera federala ditg, ch'els sajan sapientivamain sa decidids per mesiras che sajan anc moderadas.
Mintga chantun possia era decider mesiras anc pli severas, per exempel per occurrenzas grondas, ha Simonetta Sommaruga aschuntà.
Jau sun persvadida che la populaziun ha chapientscha per quai.
Restar mudest ed avair respect
Sco il minister da sanadad Alain Berset ha ditg, sa sviluppeschia la situaziun a moda rasanta. Mintga di dettia dapli novas infecziuns, la segunda unda stettia avant l'esch. Dentant sajan las capacitads en ils ospitals anc qua.
Agiuntà ha il cusseglier federal, che la populaziun stoppia cooperar. Festas da famiglia duain ins spustar per temps pli agreabels. Vitiers ha Alain Berset appellà da nizzegiar la covid-app.